Juliette Haigh

Juliette Haigh (myöh. Drysdale, s. 4. elokuuta 1982) on uusiseelantilainen soutaja. Hän saavutti perämiehettömässä kaksikossa Lontoon olympialaisissa 2012 pronssia Rebecca Scownin parina. Hän sijoittui samassa luokassa Nicky Colesin parina kuudenneksi Ateenan olympialaisissa 2004 ja viidenneksi Pekingin olympialaisissa 2008. Maailmanmestaruuskilpailuissa Haigh ja Coles voittivat kultaa Gifussa 2005, saivat hopeaa Etonissa 2006 ja sijoittuivat viidenneksi Münchenissä 2007. Haigh ja Scown voittivat maailmanmestaruuden Karapirossa 2010 ja Bledissä 2011.

Haigh avioitui vuonna 2013 soudun olympiavoittaja Mahé Drysdalen kanssa. Heillä on kolme lasta.

Lähteet 

Uusiseelantilaiset soutajat
Uusiseelantilaiset olympiamitalistit
Vuonna 1982 syntyneet
Elävät henkilöt